โรงเรียนสาธิตมหาวิทยาลัยศิลปากร

โรงเรียนสาธิตมหาวิทยาลัยศิลปากร (The Demonstration School of Silpakorn University; อักษรย่อ: สาธิต มศก. – DSU) เป็นโรงเรียนสหศึกษา เปิดการเรียนการสอนในระดับมัธยมศึกษา มีฐานะเป็นหน่วยงานของ คณะศึกษาศาสตร์ มหาวิทยาลัยศิลปากร ก่อตั้งขึ้นเมื่อ พ.ศ. 2516 เพื่อเป็นแหล่งฝึกประสบการณ์วิชาชีพของนักศึกษาคณะศึกษาศาสตร์
== ประวัติ ==
"โรงเรียนสาธิตมหาวิทยาลัยศิลปากร" ก่อตั้งขึ้นจากความคิดริเริ่มของ อาจารย์ มาลี อติแพทย์ คณบดี คณะศึกษาศาสตร์ และรักษาการในตำแหน่งรองอธิการบดี เมื่อ พ.ศ. 2516 และเปิดรับนักเรียนเข้าเรียนในปีการศึกษา 2517 โดยใช้อาคารไม้บริเวณโรงเรียนเกษตรกรรมเดิมซึ่งอยู่ทางด้านประตูเพชรเกษมเป็นที่ทำการ ปีแรกรับนักเรียน 2 ชั้น คือ ชั้นประถมศึกษาปีที่ 5 และชั้นมัธยมศึกษาปีที่ 1 (มศ.1) ชั้นละ 2 ห้อง หลักสูตรที่ใช้ได้สร้างขึ้นเองโดยคณาจารย์ของคณะศึกษาศาสตร์
== ข้อมูลทั่วไป ==
ตราสัญลักษณ์

พระคเณศ ตราสัญลักษณ์ประจำโรงเรียนสาธิตมหาวิทยาลัยศิลปากรใช้ตราสัญลักษณ์เช่นเดียวกับ มหาวิทยาลัยศิลปากร พระคเณศ คือเทพเจ้าแห่งศิลปวิทยาการและการประพันธ์ ประทับบนเมฆ พระหัตถ์ขวาบนถือตรีศูล พระหัตถ์ขวาล่างถืองาช้าง พระหัตถ์ซ้ายบนถือปาศะ (เชือก) พระหัตถ์ซ้ายล่างถือครอบน้ำ ประทับบนลวดลายกนก โดยด้านล่างมีอักษรว่า "โรงเรียนสาธิตมหาวิทยาลัยศิลปากร"
สีประจำโรงเรียน
 สีน้ำเงิน
ดอกไม้ประจำโรงเรียน
ดอกแก้ว
เพลงประจำโรงเรียน
* เพลงมาร์ชสาธิต
* เพลงชาวน้ำเงิน
สถานภาพ
สถานภาพเทียบเท่าภาควิชา ประกาศในราชกิจจานุเบกษา ลงวันที่ 15 กันยายน 2536
แผนการเรียนระดับมัธยมศึกษาตอนปลาย
* แผนการเรียนวิทยาศาสตร์–คณิตศาสตร์
* แผนการเรียนภาษาอังกฤษ–คณิตศาสตร์
* แผนการเรียนศิลปกรรม
* แผนการเรียนภาษาอังกฤษ–ภาษาฝรั่งเศส
* แผนการเรียนภาษาอังกฤษ–ภาษาจีนกลาง
* แผนการเรียนภาษาอังกฤษ–ภาษาญี่ปุ่น
อาคารในโรงเรียน
ไฟล์:Satit1(2).JPG|อาคารสาธิต 1 และป้ายชื่อโรงเรียน
ไฟล์:Satit1.JPG|อาคารสาธิต 1
ไฟล์:Satit3.JPG|อาคารสาธิต 3
ไฟล์:Satit4.JPG|อาคารสาธิต 4
ไฟล์:Satit5.JPG|อาคารเฉลิมพระเกียรติ (สาธิต 5)
ไฟล์:Satitr.JPG|โรงอาหาร
อาคารสาธิต 1 เป็นอาคารสำนักงานโรงเรียนสาธิตมหาวิทยาลัยศิลปากร ห้องสมุด ห้องคอมพิวเตอร์ ห้องศิลปะ ห้องดนตรีไทย และห้องนาฏศิลป์
อาคารสาธิต 2 เป็นอาคารโรงอาหาร พร้อมเวที และห้องคหกรรม
อาคารสาธิต 3 เป็นอาคารไม้เก่าแก่ ตั้งแต่สมัยก่อตั้งโรงเรียน อดีตเป็นอาคารเรียนดนตรีไทย ปัจจุบันปรับปรุงเป็นห้องเรียนดนตรีสากล
อาคารสาธิต 4 เป็นอาคารเรียนนักเรียนชั้นมัธยมศึกษาปีที่ 2 และ 3 และห้องพักอาจารย์ภาษาอังกฤษ ห้องกิจกรรมภาษาฝรั่งเศส ห้องพักอาจารย์ภาษาฝรั่งเศส ห้องปฏิบัติการทางภาษา (LAB) และห้องศูนย์วิจัยทางการศึกษา
อาคารเฉลิมพระเกียรติ (สาธิต 5) เป็นอาคารที่ใหญ่ที่สุดของโรงเรียน เป็นอาคารเรียนของนักเรียนมัธยมศึกษาปีที่ 1, มัธยมศึกษาปีที่ 4–6 มีห้องพักอาจารย์กลุ่มสาระต่าง ๆ ห้องพระพุทธศาสนา ห้องปฏิบัติการทางฟิสิกส์ ห้องปฏิบัติการทางเคมี ห้องปฏิบัติการทางชีววิทยา ห้องกิจกรรมภาษาจีน ห้องกิจกรรมภาษาญี่ปุ่น ห้องกิจกรรมสังคมศึกษา ห้องกิจกรรมนักเรียน และห้องประชุม
โรงฝึกพลศึกษา เป็นห้องพักอาจารย์หมวดสุขศึกษาและพลศึกษา ใช้เป็นที่ฝึกกีฬา เช่น กระบี่กระบอง (ม.4) ลีลาศ (ม.6)
โรงปั้น อาคารสำหรับปฏิบัติงานวิชาศิลปะ ส่วนมากเป็นห้องเรียนของนักเรียนจากแผนศิลปกรรม เช่น วิชาปั้น วิชาภาพพิมพ์ เป็นต้น
ห้องเรียน
* ระดับมัธยมศึกษาตอนต้น ชั้นละ 3 ห้อง ห้องละ 40 คน
* ระดับมัธยมศึกษาตอนปลาย ชั้นละ 4 ห้อง ห้องละ 40 คน
** ห้อง 1 แผนการเรียนวิทยาศาสตร์–คณิตศาสตร์
** ห้อง 2 แผนการเรียนวิทยาศาสตร์–คณิตศาสตร์
** ห้อง 3 แผนการเรียนศิลปกรรม
** ห้อง 4 แผนการเรียนภาษาอังกฤษ–คณิตศาสตร์
** ห้อง 5 แผนการเรียนภาษาอังกฤษ-ภาษาต่างประเทศ ภาษาฝรั่งเศส
** ห้อง 6 แผนการเรียนภาษาอังกฤษ-ภาษาต่างประเทศ ภาษาจีนและภาษาญี่ปุ่น
กิจกรรมประจำปีของโรงเรียน
* กีฬาสี จัดเป็นประจำในเดือนสิงหาคมของทุกปี มีการประกวดเชียร์ลีดเดอร์และกองเชียร์
* กีฬา สาธิตสามัคคี เป็นกีฬาประเพณีระหว่างโรงเรียนสาธิต 21 สถาบันโดยแต่ละโรงเรียนจะหมุนเวียนกันเป็นเจ้าภาพในเดือนธันวาคม–มกราคมของทุกปี
* งานลอยกระทง เป็นงานประเพณีที่ส่งเสริมวัฒนรรมและประเพณีอันดีงามของไทย มีการประกวดนางนพมาศ และการแสดงจินตลีลา
* งานสวัสดีปีใหม่ เป็นงานสังสรรค์ประจำปีของนักเรียน จัดในวันเรียนวันสุดท้ายของปี ซึ่งจะมีการประกวดแต่งตัวตามคอนเสปต์แฟชั่น การประกวดวงดนตรีโฟล์คซอง ประกวดลูกทุ่ง รวมถึงมีการจับสลากของขวัญแก่นักเรียน
* พิธีไหว้ครู จัดในช่วงช่วงต้นถึงกลางเดือนมิถุนายนของทุกปี
* งานรับน้องใหม่ จัดในวันเดียวกับพิธีการไหว้ครูในช่วงบ่าย ซึ่งแบ่งไปเป็นตามรุ่น จะมีซุ้มรุ่นในการรับน้องสำหรับนักเรียนใหม่ (ม.1และม.4) และจะมีการเฉลยพี่รหัสน้องรหัส
* งานพิธีมอบประกาศนียบัตรแก่ผู้สำเร็จการศึกษาและปัจฉิมนิเทศ
* PROM NIGHT PARTY
== รายชื่อศิษย์เก่าที่มีชื่อเสียง ==
กิตติกร อุดมผล นักข่าวสายกีฬา ช่อง 11
คาริญญ์ยวัฒ ดุรงค์จิรกานต์ (เฟิร์ส) นักร้องนำ วง Slot Machine ค่าย SONY BMG (ปัจจุบันคือค่าย BEC–TERO MUSIC)
ต่อพงศ์ จันทบุบผา (บอล) วง Scrubb
ปุญญดนย์ บุณยทัต (ลูกคุณ) วง Freeplay
วันเพ็ญ ทรัพย์ส่งเสริม กลั่นประชา ผู้พิพากษาศาลจังหวัดนครปฐม
สมา โกมลสิงห์ บรรณาธิการข่าว ช่อง ทีไอทีวี
นายแพทย์ สมาน ฟูตระกูล ผู้อำนวยการสำนักควบคุมการบริโภคเครื่องดื่มแอลกอฮอล์และบุหรี่
อธิราช ปิ่นทอง (แก๊ก) มือเบสวง Slot Machine ค่าย SONY BMG (ปัจจุบันคือค่าย BEC–TERO MUSIC)
สุพิชชา ปรีดาเจริญ (จีจี้) ยังไม่เข้าวงการ หน้าเหมือน เฌอปราง อารีย์กุล (นักร้องนำวง BNK48)
== เกร็ด ==
โรงเรียนสาธิตมหาวิทยาลัยศิลปากร เป็นโรงเรียนสาธิตแห่งแรกในจังหวัดนครปฐม
== อ้างอิง ==
== ดูเพิ่ม ==
มหาวิทยาลัยศิลปากร
รายชื่อโรงเรียนสาธิตในประเทศไทย
คณะศึกษาศาสตร์ มหาวิทยาลัยศิลปากร
== แหล่งข้อมูลอื่น ==
เว็บไซต์โรงเรียนสาธิตมหาวิทยาลัยศิลปากร
เฟซบุ๊กโรงเรียนสาธิตมหาวิทยาลัยศิลปากร
โรงเรียนในอำเภอเมืองนครปฐม
ศิลปากร
มหาวิทยาลัยศิลปากร
โรงเรียนที่ก่อตั้งในปี พ.ศ. 2516